पुनर्मिलन में शामिल होंगे पांच सौ पूर्व छात्र
राजकीयपोलिटेक्निक महाविद्यालय में एल्युमनी एसोसिएशन जीपीसी बीकानेर कोर कमेटी की बैठक गुरुवार को हुई। बैठक में नौ जनवरी को प्रस्तावित सातवीं एल्युमनी मीट “पूर्व छात्र स्नेह मिलन समारोह’ को लेकर विचार विमर्श किया गया। समारोह की तैयारियों को लेकर आयोजन समिति अन्य व्यवस्थाओं के लिए कमेटियों का गठन किया गया। एल्युमनी एसोसिएशन के संयोजक अनुराग नागर ने बताया कि एल्युमनी में महाविद्यालय के 500 पूर्व विद्यार्थी अपने परिवार के साथ उपस्थित होंगे। मीट के लिए लांच की गई वेबसाइट पर भी पूर्व छात्र अपना पंजीयन ऑन लाइन करवा रहे हैं। सह संयोजक इंजीनियर प्रशांत जोशी ने बताया कि बाहर से आने वाले सभी पूर्व विद्यार्थियों के लिए आवास व्यवस्था के लिए रेलवे गेस्ट हाउस, इंगांनप गेस्ट हाउस, सर्किट हाउस, डाक बंगला बुक करवाए जा रहे हैं। उन्होंने बताया कि भविष्य में प्रतिवर्ष एल्युमनी मीट आयोजित करवाने का निर्णय भी बैठक में लिया गया। इसके लिए एल्युमनी एसोसिएशन को पंजीकृत भी करवाया जाएगा। इस अवसर पर सोवनियर का प्रकाशन भी किया जाएगा।
hin_Deva hin_Deva